Holi-vieringe van 'n prins in sy harem
Holi (Sanskrit: होली) is een van die grootste feeste binne die Hindoegodsdiens. Die fees vind plaas op die maand Phaalguna van die Hindoekalender en word hoofsaaklik deur Noord-Indiërs gevier. Holi is ook bekend as die fees van kleure omdat deelnemers gekleurde water op mekaar gooi. Daar word ook gesê dat die fees gevier word om lente te verwelkom.
Holi is ook op die mite van die demoniese koning Hiranyakashipu gebaseer. Hiranyakashipu wou sy seun Prahlad, 'n sterk aanbidder van die god Wisjnoe, doodmaak. Hiranyakashipu het sy suster, Holika en Prahlada beveel om op 'n brandende vuur te sit, maar Hiranyakashipu het vir Holika spesiale klere gegee. Hierdie klere sou Holika teen die vuur beskerm, maar die vuur het Holika doodgebrand terwyl Prahlad die gebeurtenis oorleef het.
Holi One-fees in Kaapstad
Daar is 'n aantal nie-godsdienstige en kommersiële feeste soos die Holi One Colour Festival en die Colour Run wat deur Holi geïnspireer is.
Die Suid-Afrikaanse Hindoevereniging (SA Hindu Mahasabha) het die kommersiële feeste veroordeel. Volgens hulle kan die kommersialisering van enige godsdienstige geleentheid vir persoonlike wins nie aangemoedig word nie.
↑ David N. Lorenzen (1996). Praises to a Formless God: Nirguni Texts from North India. State University of New York Press. pp. 22–31. ISBN 978-0-7914-2805-4.
↑ Vittorio Roveda (2005). Images of the Gods: Khmer Mythology in Cambodia, Thailand and Laos. River Books. p. 70. ISBN 978-974-9863-03-9. ;
↑ “Welcome to HOLI ONE”. Holi One.
↑ Not everyone tickled pink about Holi One Colour Festival, Times LIVE, Prinesha Naidoo, 4 Maart 2013
Ontsluit van "https://af.wikipedia.org/w/index.php?title=Holi&oldid=1537890"
Last edited on 23 Maart 2017, at 06:08